CELEX: C2006/281/56
Language: lv
Date: 2006-11-18 00:00:00
Title: Lieta T-193/04: Pirmās instances tiesas 2006. gada 4. oktobrī spriedums — Tillack pret Komisiju (Izmeklēšana, ko veic Eiropas Birojs krāpšanas apkarošanai (OLAF) par konfidenciālas informācijas izpaušanu — Aizdomas par korupciju un profesionālā noslēpuma pārkāpumu — Informācijas par faktiem, kas var būt par pamatu krimināllietas ierosināšanai, paziņošana valsts tiesu iestādēm — Kratīšana žurnālista dzīvesvietā un darba vietā — Prasība atcelt tiesību aktu — Pieņemamība — Prasība par zaudējumu atlīdzību — Cēloņsakarība — Pietiekami būtisks pārkāpums)

18.11.2006   
            
            
               LV
            
            
               Eiropas Savienības Oficiālais Vēstnesis
            
            
               C 281/33
            
         Pirmās instances tiesas 2006. gada 4. oktobrī spriedums — Tillack pret Komisiju
   (Lieta T-193/04) (1)
   
   (Izmeklēšana, ko veic Eiropas Birojs krāpšanas apkarošanai (OLAF) par konfidenciālas informācijas izpaušanu - Aizdomas par korupciju un profesionālā noslēpuma pārkāpumu - Informācijas par faktiem, kas var būt par pamatu krimināllietas ierosināšanai, paziņošana valsts tiesu iestādēm - Kratīšana žurnālista dzīvesvietā un darba vietā - Prasība atcelt tiesību aktu - Pieņemamība - Prasība par zaudējumu atlīdzību - Cēloņsakarība - Pietiekami būtisks pārkāpums)
   (2006/C 281/56)
   Tiesvedības valoda — angļu
   Lietas dalībnieki
   
      Prasītājs: Hans-Martin Tillack, Brisele (Beļģija), (pārstāvji — I. Foresters [I. Forrester], QC, T. Boslijs [T. Bosly], K. Arholds [C. Arhold], N. Flandins [N. Flandin], Dž. Herlingers [J. Herrlinger], un Dž. Sjens [J. Siaens], advokāti)
   
      Atbildētāja: Eiropas Kopienu Komisija (pārstāvji — K. Doksijs [C. Docksey] un K. Lādenburgers [C. Ladenburger], pārstāvji)
   
      Persona, kas iestājusies lietā prasītājas atbalstam: International Federation of Journalists (IFJ), Brisele (Beļģija), (pārstāvji — A. Bartošs [A. Bartosch] un T. Grups [T. Grupp], advokāti)
   Priekšmets
   Pirmkārt, prasība atcelt aktu, ar kuru 2004. gada 11. februārī Eiropas Birojs krāpšanas apkarošanai (OLAF) Vācijas un Beļģijas tiesu iestādēm nosūtīja informāciju par aizdomām par profesionālā noslēpuma pārkāpumu un korupciju, un, otrkārt, prasība atlīdzināt morālo kaitējumu, kuru prasītājs cieta sakarā ar to, ka OLAF nosūtīja šo informāciju un publicēja preses paziņojumus.
   Rezolutīvā daļa:
   
               1)
            
            
               prasību noraidīt;
            
         
               2)
            
            
               nav jāpieņem lēmums par pieteikumu iesniegt dokumentus;
            
         
               3)
            
            
               prasītājs sedz savus, kā arī atlīdzina Komisijas tiesāšanās izdevumus, ieskaitot tos, kuri ir saistīti ar pagaidu noregulējuma tiesvedību;
            
         
               4)
            
            
               
                  International Federation of Journalists sedz savus tiesāšanās izdevumus pati.
            
         
      (1)  OV C 251, 09.10.2004.